**অদিতি চেঙ্গাপ্পা**, একজন ভারতীয় চলচ্চিত্র অভিনেত্রী, তিনি তেলুগু, তামিল, হিন্দি এবং হলিউড চলচ্চিত্রে অভিনয় করেছেন। তিনি একজন গায়ক, পিয়ানোবাদক, পাশাপাশি তিনি একজন অভিজ্ঞ যোগ প্রশিক্ষক।

জীবনের প্রথমার্ধ
----------------

অদিতির জন্ম বেঙ্গালুরুতে। তাঁর বাবার নাম রাজ চেঙ্গাপ্পা, তিনি কোডাগু গৌড় সম্প্রদায়ের অন্তর্ভুক্ত। এই গৌড় (তুলু গৌড় এবং কোডাগু গৌড়) সম্প্রদায় হলো কর্ণাটকের ভোককলিগ সম্প্রদায়ের অন্তর্ভুক্ত যারা মূলত দক্ষিণ কানাড়া জেলা, কোদাগু জেলা, ভারতের কর্ণাটক রাজ্যে অধিবাসী। অদিতির বাবা নয়ডার ইন্ডিয়া টুডে গ্রুপের সম্পাদকীয় পরিচালক, তাঁর মা ঊষা চেঙ্গাপ্পা, একজন তামিল, ভারত ঠাকুরের শৈল্পিক যোগের দিল্লি কেন্দ্রের প্রধান।  তাঁর সঙ্গে রুক্মিনী দেবী অরুন্দল, যিনি একজন ভারতীয় নৃত্যশিল্পী, ভারতনাট্যমের কোরিওগ্রাফার  ও কর্ণাটকী সংগীতশিল্পী এবং নেপথ্য গায়ক ডি কে পট্টমলের সাথে আত্মীয়তার সম্পর্ক রয়েছে 

অদিতি বসন্ত ভ্যালি স্কুলে এবং পরে দিল্লির লেডি শ্রী রাম কলেজে পড়াশোনা করেছেন।  তিনি হিন্দুস্তানী শাস্ত্রীয় এবং পাশ্চাত্য উভয় সংগীতে প্রশিক্ষণ পেয়েছেন। তিনি স্কুল ও কলেজ উভয়েরই প্রতিনিধিত্বকারী একজন দক্ষ পিয়ানোবাদক।  তিনি জানিয়েছেন যে "আমি অভিনয়ের প্রতি আগ্রহী না হওয়া পর্যন্ত সংগীত আমার একমাত্র আবেগ ছিল। সংগীত আমার প্রথম প্রেম "। তিনি যোগের একটি বড়ো অনুরাগী এবং গেম খেলতে ভালোবাসেন।  তিনি যখন কলেজে ছিলেন, তখন তিনি তাঁর মা ঊষা চেঙ্গাপ্পার সাথে এনডিটিভি গুড টাইমসে "বডিলিসিয়াস" নামে একটি স্বাস্থ্য বিষয়ক অনুষ্ঠানের আয়োজন করেছিলেন।

পেশা
----

তিনি ভারত ঠাকুর পরিচালিত তেলুগু চলচ্চিত্র *তাকিতা তাকিতায়* অভিনয়ের করে প্রথম চলচ্চিত্র জগতে পা রাখেন। এই ছবিতে দেখানো হয়েছে শেষ বর্ষের চূড়ান্ত পরীক্ষা সমাপ্ত করা একদল তরুনের মধ্যে সম্পর্কের টানাপোড়েন। তামিল চলচ্চিত্রে তাঁর অভিষেক হয় *কনজাম কফি কনজাম কাধাল* ছবিতে অভিনয়ের মাধ্যমে তবে ছবিটি কখনও নাট্য মুক্তি পায়নি।  তিনি *এক্স* নামে একটি ছবি সম্পন্ন করেছেন, যা ১১ জন চলচ্চিত্র নির্মাতা দ্বারা পরিচালিত।  ছবিটি প্রযোজনা করেছেন মনীশ মুন্ড্রা, সুধীশ কামথ, শিলাদিত্য বোরা। তিনি গুনেশেখরের তেলুগু থ্রিডি পিরিয়ড-নাটক *রুদ্রমাদেবী* -র শুটিং করছেন, যেখানে তিনি রুদ্রমা দেবীর বোন গণপম্বা চরিত্রে অভিনয় করেছেন।  তিনি দুটি নতুন তামিল প্রকল্পে চুক্তিবদ্ধ হয়েছেন, তার একটি *রা,* যেটি একটি বিজ্ঞান কল্পকাহিনী নির্ভর ছবি এবং *মুন মুনু ভার্থাই,* একটি রোমান্টিক কৌতুকপূর্ণ ছবি।

চলচ্চিত্রের তালিকা
------------------

| বছর | চলচ্চিত্র | ভূমিকা | ভাষা | মন্তব্য |
| --- | --- | --- | --- | --- |
| ২০১০ | *তাকিতা তাকিতা* | নন্দিনী | তেলুগু |  |
| ২০১৪ | *রা* | রানিয়া | তামিল |  |
| ২০১৫ | *এক্স: পাস্ট ইস প্রেজেন্ট* | আস্ত | হিন্দি |  |
| ২০১৫ | *রুদ্রমাদেবী* | গণপাম্বা | তেলুগু |  |
| ২০১৫ | *মুন মুনু ভারথা* | অঞ্জলি | তামিল |  |
| ২০১৫ | *মোদু মুক্কালো চ্যাপলন্তে* | অঞ্জলি | তেলুগু |  |
| ২০১৯ | *দ্য লিস্ট অফ দিজ: দ্য গ্রাহাম স্ট্যাইন* | শান্তি বন্দ্যোপাধ্যায় | ইংরেজি |  |

তথ্যসূত্র
---------

1. ↑  "About Aditi Chengappa"। *yogaalliance.org*। সংগ্রহের তারিখ ৩১ মার্চ ২০২০।
2. 1 2  "Aditi has a finger in every pie"। *The Hindu*। ৪ অক্টোবর ২০১০। সংগ্রহের তারিখ ৯ সেপ্টেম্বর ২০১৩।
3. 1 2  "'Anushka is just adorable': Aditi"। *Deccan Chronicle*। ২৬ এপ্রিল ২০১৩। ১ জুন ২০১৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
4. 1 2 3  Srinivasa Ramanujam, TNN (২৮ আগস্ট ২০১২)। "Aditi's big debut"। *The Times of India*। ১৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
5. ↑  Chowdhary, Y. Sunita (২৮ আগস্ট ২০১৪)। "Royal dream"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৯-৩০।
6. ↑  Kamath, Sudhish (১৯ এপ্রিল ২০১৪)। "No country for new films"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৯-৩০।
7. ↑  "Aditi Chengappa in Bollywood"। *The Times of India*। ২৪ আগস্ট ২০১৩। ২৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।
8. ↑  Ians। "Aditi Chengappa roots for indie filmmakers' creativity"। The New Indian Express। সংগ্রহের তারিখ ৯ সেপ্টেম্বর ২০১৩।
9. ↑  "Aditi Chengappa joins cast of 'Rudhramadevi'"। *Business Standard*। ২২ এপ্রিল ২০১৩। সংগ্রহের তারিখ ৯ সেপ্টেম্বর ২০১৩।

বহিঃসংযোগ
---------

* ইন্টারনেট মুভি ডেটাবেজে অদিতি চেঙ্গাপ্পা (ইংরেজি)